section_heading: Sleipnirovo porijeklo
paragraph_text: Bilo je to kada su bogovi odlučili izgraditi grad za sebe da je došao neki graditelj i ponudio bogovima Asima da će im načiniti grad toliko čvrst da ni gorski ni mrazni divovi ne bi mogli ući u nj. Za plaću je tražio sunce i mjesec i božicu Freyju. Bogovi su se počeli savjetovati, a činilo se da ih je Loki ponajviše nagovarao. Na kraju bogovi pristadoše na cijenu ako ga uspije izgraditi tijekom zime, s tim da mu nitko ne smije pomagati. Graditelj je ipak tražio da mu se dopusti da koristi svoga konja Svadilfarija, a Loki predloži da bude tako.